CELEX: 32020R2178
Language: lv
Date: 2020-12-15 00:00:00
Title: Komisijas Īstenošanas regula (ES) 2020/2178 (2020. gada 15. decembris), ar ko labo Īstenošanas regulu (ES) 2020/1433, ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pouligny-Saint-Pierre” (ACVN))

22.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 433/31
               
            
         KOMISIJAS ĪSTENOŠANAS REGULA (ES) 2020/2178
         (2020. gada 15. decembris),
         ar ko labo Īstenošanas regulu (ES) 2020/1433, ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pouligny-Saint-Pierre” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:
         
                     (1)
                  
                  
                     2020. gada 5. oktobrī Komisija, piemērojot Regulas (ES) Nr. 1151/2012 52. panta 2. punktu, pieņēma Īstenošanas regulu (ES) 2020/1433 (2), ar kuru ir apstiprināts specifikācijas grozījums attiecībā uz nosaukumu “Pouligny-Saint-Pierre” (ACVN). Kļūdas dēļ minētajā Regulā (ES) 2020/1433 tika izlaista atsauce uz pārejas laiku, ko Francija saskaņā ar Regulas (ES) Nr. 1151/2012 15. panta 4. punktu ir piešķīrusi dažiem uzņēmumiem.
                  
               
                     (2)
                  
                  
                     Francijas iestādes 2018. gada 20. decembra vēstulē paziņoja Komisijai, ka atbilstīgi 2018. gada 22. novembra lēmumam, kas attiecas uz aizsargātā cilmes vietas nosaukuma “Pouligny-Saint-Pierre” specifikācijas grozījumu un kas “Francijas Republikas Oficiālajā Vēstnesī (Journal Officiel de la République française) publicēts 2018. gada 8. decembrī, 2025. gada 30. jūnijā beidzas pārejas laiks, kas saskaņā ar Regulas (ES) Nr. 1151/2012 15. panta 4. punktu ir piešķirts 8 Francijā reģistrētiem uzņēmumiem, kuri atbilst minētā panta nosacījumiem.
                  
               
                     (3)
                  
                  
                     Konkrētāk, valsts iebildumu procedūras laikā tika saņemti 8 iebildumi; visi no šiem iebildumiem attiecas uz piena ražošanas nosacījumiem un, precīzāk, uz to, ka nav iespējams ievērot specifikācijā paredzēto noteikumu par ģeogrāfiskajā apgabalā saražotās barības īpatsvaru – “ģeogrāfiskajā apgabalā saražotā barība (rupjā lopbarība un papildbarība) veido vismaz 75 % no ganāmpulka barības kopējās gada devas”. Attiecīgie uzņēmumi, kuri turklāt ir likumīgi tirgojuši “Pouligny-Saint-Pierre” nepārtraukti vismaz piecus gadus pirms pieteikuma iesniegšanas datuma, atbilst Regulas (ES) Nr. 1151/2012 15. panta 4. punkta nosacījumiem. Tāpēc tiem šajā sakarā ir piešķirti pārejas periodi, kas beidzas 2025. gada 30. jūnijā, un tagad Komisijai tie ir jāapstiprina.
                  
               
                     (4)
                  
                  
                     Attiecīgie uzņēmumi ir: Earl de Vesche (Nr. SIRET 50317689300017), Ferme des Ages (Nr. SIRET19360598700026), Gaec de Villiers (Nr. SIRET 41293309500017), Jean Barrois (Nr. SIRET 33452601900016), Earl des Grands vents (Nr. SIRET 52325005800014), Earl du Start Chiebe (Nr. SIRET 50979878100019), Gaec de la Custière (Nr. SIRET 31928251300013), Gaec des Chinets (Nr. SIRET 35328804600017).
                  
               
                     (5)
                  
                  
                     Tāpēc Īstenošanas regula (ES) 2020/1433 būtu attiecīgi jālabo,
                  
               IR PIEŅĒMUSI ŠO REGULU.
         
            1. pants
            Īstenošanas regulā (ES) 2020/1433 iekļauj šādu pantu:
            
               
                  “1.a pants
                  Uz aizsardzību, kas piešķirta saskaņā ar 1. pantu, attiecas pārejas laiks, kuru Francija, ņemot vērā 2018. gada 22. novembra lēmumu, kas attiecas uz aizsargātā cilmes vietas nosaukuma “Pouligny-St-Pierre” specifikācijas grozījumu un kas 2018. gada 8. decembrī publicēts “Francijas Republikas Oficiālajā Vēstnesī” (Journal Officiel de la République française), saskaņā ar Regulas (ES) Nr. 1151/2012 15. panta 4. punktu ir piešķīrusi uzņēmējiem, kuri atbilst minētā panta nosacījumiem. ”
               
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. decembrī
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Janusz WOJCIECHOWSKI
            
         
         
            (1)  OV L 343, 14.12.2012., 1. lpp.
         
         
            (2)  Komisijas Īstenošanas regula (ES) 2020/1433 (2020. gada 5. oktobris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Pouligny-Saint-Pierre” (ACVN)), OV L 331, 12.10.2020., 19. lpp.